240 



bisi djadi banda deungeun, 



bisina kasamboet deungeun, 



ingetkeun djeneng si-adi, 



montong diëling-elingkeun, 



eling-eling sapandjangna." 

 Djarangkang toeroen; „meudjeuh nja nangtang nja aing kamarang hideung 

 tandangna sanak wargana." 



„In, kirik teh, njampeurkeun ka dewek ali loklak kade ninggangna, meunang 

 njoetjoek dadapkeun. 



„Ka dieu kana koelit dingding poerasani, kana paranti baradja kokotak." 

 Djebet kana kongkolak mata teu ngitjeup-ngitjeup atjan. 

 „Kirik teh kandoelan." 

 Djebot deui. 

 „Kirik teh bangor." 



Djebet deui, merenges bae ka kasepanana; sedekkeun teu obah-obah atjan. 

 Balikeun deui ka Patih Lemboe halang, geret teu obah-obah atjan. 

 „Kirik teh djangkaran, koerang tanaga." 

 Balikeun deui ki patih, derekdek geret, teu obah-obah atjan. 

 „Montong perang djeung dewek, lain lalaki man." 



Woewoeh poendoengna patih ngadoger, oenggoet di loehoer, gedag di handap, 

 ngembang dadap ngoletjer. Gedeboeg djoeringkang satoetoep aloen-aloen, ditin- 

 dihkeun tjangkang keupeulna. Djebot korongna sagede toewoeng tjangkang ko- 

 rong asa kosong, tjeblok disoedoek koe doehoengna Patih Lemboe halang. 

 „Rambetoek teh njeuseup, lanjap-lanjap temen." 

 Dirambetoekeun bae; tjeblok datang ka doea kali. 

 „Reungit teh njeuseup." 



Tjeblok datang ka tiloe kali, seblak sapat, toeloej beuheungna Indradjaja di- 

 gagantingkeun; bloes ka hareupeun Goeroe Minda. 



„Noen, goesti sembaheun, ngahatoerkeun gagantingna Indradjaja." 

 „Ki Patih Lemboe halang, oelah dikitoekeun toenggal kaoela aing, hiroepan 

 deui, soegan beunang ditaloekkeun." 



Gagantingna rada kabendonan, djoet toeroen dihiroepan deui: 



tjoendoekkeun atma ti kidoel, 



datangkeun atma ti wetan, 



asoep bajoe ka koeroengan, 



entik lilir renghap tjarang, 



koelimis tanpa lelenga, 



abang lambe tanpa nginang, 



djanggelek waloeja deui. 

 „Menit temen nja deudeuleuan." 



„Meureun menit modar tanpa karoehan, koemaha piangkeuheun, rek ngawoela?" 

 „Koemaha tingkah ing ngawoela?" 



